Keskkonnaamet		
info@keskkonnaamet.ee	
Terviseamet 
info@terviseamet.ee 	Meie 19.02.2024 nr 10-11/318 - 1

	
Pirita terviseradade tehnovõrkude detailplaneeringu keskkonnamõju strateegilise hindamise algatamise vajalikkuse kohta seisukoha küsimine		

Tulenevalt keskkonnamõju hindamise ja keskkonnajuhtimissüsteemi seaduse § 33 lõikest 6 küsime Teie seisukohta Pirita terviseradade tehnovõrkude detailplaneeringu elluviimisega kaasneva keskkonnamõju strateegilise hindamise (edaspidi KSH) algatamise vajalikkuse üle otsustamisel. 
Detailplaneeringu eesmärk on määrata planeeritavate veetorude, elektrikaablite ja muude tehniliste rajatiste asukohad, et kavandada Pirita Spordikeskuse suusaradadele lumetootmiseks vajalik tehniline taristu. Planeeringu alas paikneva Pirita jõe kalda ehituskeeluvööndi vähendamise vajadus selgub planeeringu koostamisel. Lisaks antakse detailplaneeringus üldised maakasutustingimused ja heakorrastuse, haljastuse, juurdepääsude, parkimise ning tehnovõrkudega varustamise põhimõtteline lahendus. 
Tallinna Keskkonna- ja Kommunaalamet on detailplaneeringu algatamisettepaneku läbivaatamise käigus kaalunud detailplaneeringu KSH algatamise vajalikkust keskkonnamõju hindamise ja keskkonnajuhtimissüsteemi seaduse § 33 lõike 2 punkti 4 ja lõigete 3-5 alusel ning leidnud, et KSH läbiviimine ei ole vajalik. Vastavad põhjendused on esitatud Tallinna Linnavalitsuse korralduse eelnõus (Lisa 1) ja korralduse eelnõu seletuskirjas (Lisa 2) ning detailplaneeringu keskkonnamõju strateegilise hindamise eelhinnangus (Lisa 3). Detailplaneeringu algatamisettepaneku materjalid on leitavad Tallinna planeeringute registrist aadressil https://tpr.tallinn.ee/DetailPlanning/Details/DP046620.

Lugupidamisega	

	
	
(allkirjastatud digitaalselt)	
Kristiina Kupper	
osakonna juhataja - linna maastikuarhitekt	
	
Lisa:	1. Tallinna Linnavalitsuse korralduse „Pirita terviseradade tehnovõrkude detailplaneeringu algatamine ning keskkonnamõju strateegilise hindamise algatamata jätmine Pirita linnaosas“ eelnõu.
2. Tallinna Linnavalitsuse korralduse „Pirita terviseradade tehnovõrkude detailplaneeringu algatamine ning keskkonnamõju strateegilise hindamise algatamata jätmine Pirita linnaosas“ seletuskirja eelnõu. 
3. Pirita terviseradade tehnovõrkude detailplaneeringu keskkonnamõju strateegilise hindamise eelhinnang.	

		

Kärt Talimaa-Eelmaa
640 4771 kart.talimaa-eelmaa@tallinnlv.ee